અહીં દત્ત મંદિર અને શ્રી વાસુદેવાનંદ સરસ્વતી મહારાજનું સમાધિ મંદિર તથા ધ્યાનકેન્દ્ર આવેલાં છે. પ્રવેશદ્વાર પાસે ધર્મશાળા તથા પાછળના ભાગે ભોજનશાળા આવેલી છે. ગરૂડેશ્વરથી મહારાષ્ટ્ર રાજ્યની હદ નજીક થાય છે. દત્તાત્રેયજીમાં શ્રદ્ધા ધરાવતા મહારાષ્ટ્રીયન પરિવારોની અહીં વિશેષ હાજરી જોવા મળે છે. દત્ત મંદિર અને ગરુડેશ્વર મંદિરનો વહીવટ અલગ છે. દત્ત મંદિર અને નારેશ્વરનું એક ટ્રસ્ટ છે, જ્યારે ગરુડેશ્વરની જગ્યા ગાદી પરંપરાવાળી છે. ગરુડેશ્વરનું મંદિર પ્રાચીન અને નાનું છે. મંદિર ની પાસે પૂજારીને રહેવાની નાની ઓરડી છે.